**Ehdotus Fossil Free -kampanjaan mukaan lähtemisestä**

Ilmastonmuutosta vastaan tulee tehdä työtä useilla eri osa-alueilla. Yksi merkittävä keino on rahavirtoihin vaikuttaminen sijoitustoiminnan kautta. Tähän on viime aikoina herätty kunnolla Suomessakin [[1]](https://www.hs.fi/mielipide/art-2000006022294.html?fbclid=IwAR2QZlTWKKlBvw5-KydzWgoy_d0p3M_2y2z8yFUEe4dzkY4_3ql0hCwqrCI) [[2]](http://ilmasto.org/kirjoitukset/jokainen-suomalainen-rahoittaa-ilmastonmuutosta-tietamattaan) [[3]](https://www.mandatumlife.fi/yritystietoa/medialle/tiedotteet/tiedote/-/news/tiedote-16012018-wwf-suomi-ja-mandatum-life-julkaisivat-oppaan-sijoitusten-ilmastovastuullisuuden-edistamiseksi) [[4]](https://www.tyy.fi/sites/tyy.fi/files/attachment/tyye_huhtikuu_2018_poytakirja.pdf) [[5]](https://yhtyma.hyy.fi/ajankohtaista/uutiset/hyy-yhtyma-sitoutuu-vahvasti-ilmastonmuutoksen-torjuntaan-uudessa-varainhoitosopimuksessaan/). Fossiilisiin polttoaineisiin sijoittaminen on kyseenalaista niin eettisesti kuin taloudellisestikin.

Maailmalla fossiilittoman sijoittamisen sanomaa vie eteenpäin näkyvimmin 350org. -järjestön [Fossil Free](https://gofossilfree.org/) -kampanja, jossa jo [yli tuhat instituutiota](https://gofossilfree.org/divestment/commitments/) on mukana osoittamassa arvojohtajuutta paremman, fossiilittoman tulevaisuuden puolesta. Meidän mielestämme Turun yliopiston tulee, ensimmäisenä yliopistona Suomessa, liittyä kampanjaan osana tavoitettaan olla hiilineutraali kaiken toimintansa osalta vuoteen 2025 mennessä.

Fossil Free -kampanjaan mukaan lähteminen edellyttää instituutiolta neljää toimenpidettä.

1. Oman sijoitusomaisuuden läpikäynti ja selvitys mahdollisista suorista ja epäsuorista omistuksista maailman saastutuspotentiaaliltaan suurimpiin yrityksiin (Carbon Underground 200 -lista)
2. Divestointi kaikista CU200 -listan yritysten omistusosuuksista
3. Päätös olla sijoittamatta CU200 -listan yrityksiin vastaisuudessakaan
4. Julkinen viestintä tehdystä päätöksestä ja ilmoitus Fossil Free -kampanjalle, jotta instituutio voidaan lisätä kansainväliseen Fossil Free -instituutioiden [listaan](https://gofossilfree.org/divestment/commitments/).

Mitä tämä meidän näkemyksemme mukaan käytännössä tarkoittaa Turun yliopiston kohdalla: Koska Turun yliopistolla on suoria osakesijoituksia vain kotimaisissa yrityksissä, ei niiden osalta divestointi aiheuta toimenpiteitä. Sen sijaan esimerkiksi kansainvälisiin, pörssinoteerattuihin rahastoihin (ETF), sijoitettu varallisuus tulisi käydä läpi ja etsiä niille rahastoille, jotka saattavat CU200 -yrityksiin sijoittaa, vaihtoehtoiset sijoituskohteet.

Ehdotamme siis, että Turun yliopisto selvittää Fossil Free -kampanjaan mukaan lähtemisen edellyttämät muutokset sijoitustoimintaan. Arvostaisimme myös kovasti, jos tämän selvityksen tulokset esiteltäisiin meille.

Linkit:

<https://www.hs.fi/mielipide/art-2000006022294.html?fbclid=IwAR2QZlTWKKlBvw5-KydzWgoy_d0p3M_2y2z8yFUEe4dzkY4_3ql0hCwqrCI>

<http://ilmasto.org/kirjoitukset/jokainen-suomalainen-rahoittaa-ilmastonmuutosta-tietamattaan>

<https://www.mandatumlife.fi/yritystietoa/medialle/tiedotteet/tiedote/-/news/tiedote-16012018-wwf-suomi-ja-mandatum-life-julkaisivat-oppaan-sijoitusten-ilmastovastuullisuuden-edistamiseksi>

<https://gofossilfree.org/>

<https://gofossilfree.org/divestment/commitments/>

<https://www.tyy.fi/sites/tyy.fi/files/attachment/tyye_huhtikuu_2018_poytakirja.pdf>

<https://yhtyma.hyy.fi/ajankohtaista/uutiset/hyy-yhtyma-sitoutuu-vahvasti-ilmastonmuutoksen-torjuntaan-uudessa-varainhoitosopimuksessaan/>

Liite: CU200 -lista